CELEX: 62014CN0430
Language: hr
Date: 2014-09-19 00:00:00
Title: Predmet C-430/14: Zahtjev za prethodnu odluku koji je 19. rujna 2014. uputio Augstākā tiesa (Republika Latvija) – Valsts ieņēmumu dienests protiv Artūrsa Stretinskisa

24.11.2014   
            
            
               HR
            
            
               Službeni list Europske unije
            
            
               C 421/22
            
         Zahtjev za prethodnu odluku koji je 19. rujna 2014. uputio Augstākā tiesa (Republika Latvija) – Valsts ieņēmumu dienests protiv Artūrsa Stretinskisa
   (Predmet C-430/14)
   2014/C 421/32
   Jezik postupka: latvijski
   
      Sud koji je uputio zahtjev
   
   Augstākā tiesa
   
      Stranke glavnog postupka
   
   
      Žalitelj: Valsts ieņēmumu dienests
   
      Druga stranka u žalbenom postupku: Artūrs Stretinskis
   
      Prethodna pitanja
   
   
               1.
            
            
               Treba li članak 143. stavak 1. točku (h) Uredbe Vijeća br. 2454/93 (1) od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 (2) o Carinskom zakoniku Zajednice, tumačiti na način da se odnosi ne samo na situacije u kojima su stranke u transakciji fizičke osobe, nego i na one u kojima postoji obiteljski odnos ili odnos srodstva između rukovoditelja jedne od stranaka (pravne osobe) i druge stranke u transakciji (fizičke osobe) odnosno direktora te stranke (u slučaju da je riječ o pravnoj osobi)?
            
         
               2.
            
            
               Ako je odgovor potvrdan, mora li tijelo sudbene vlasti koje odlučuje u predmetu detaljno ispitati okolnosti slučaja u pogledu stvarnog utjecaja dotične fizičke osobe na pravnu osobu?
            
         
      (1)  (SL L 253, str. 1.) (SL, posebno izdanje na hrvatskom jeziku, poglavlje 2., svezak 1., str. 3.)
   
      (2)  (SL L 302, str. 1.) (SL, posebno izdanje na hrvatskom jeziku, poglavlje 2., svezak 2., str. 110.)